Pous Clemens I - Wikipedia
Clemens I was die vierde pous van die Rooms-Katolieke Kerk en die opvolger van Pous Anacletus I. Sy pontifikaat was volgens die amptelike pouslys van die Vatikaan van 76–81. (Volgens Irenaeus van 92 tot 101). Volgens Tertullianus was hy die direkte opvolger van die apostel Petrus en was Pous Linus en Pous Anacletus I Clemens se opvolgers. Dit is egter ook moontlik dat Clemens saam met Linus en Anacletus lid was van die raad van ouderlinge van die gemeente van Rome. Tydens sy ampstermyn is die vormsel (of konfirmasie) ingevoer. Hy is opgevolg deur Pous Evaristus.
Sint Pous Clemens I
1ste eeu, Rome, Italië
81, Krim, Oekraïne
23 November (Rooms-Katolieke Kerk)
24 November (Oosters-Ortodokse Kerk)
25 November (Russies-Ortodokse Kerk)
Pouslike klere, Mariner se kruis, Anker wat gekoppel is aan die kant, Palm van martelaarskap
Volgens die christelike skrywers Origenes en Hieronimus van Stridon is pous Clemens I dieselfde as die Clemens wat deur Paulus in Filippense 4:3 genoem word.
“Ja, ek vra jou ook, getroue medewerker, wees hierdie vroue behulpsaam. Hulle het saam met my die stryd gevoer in diens van die evangelie, net soos Clemens ook en my ander medewerkers, wie se name in die boek van die lewe staan.”
Pous Clemens het twee briewe aan die Korintiërs geskrywe. Die eerste een is gepubliseer deur Patrick Junius van Oxford, gebaseer op 'n manuskrip uit die biblioteek van die Engelse koningshuis. Van die tweede brief is slegs 'n aansienlike fragment beskikbaar, gepubliseer in Latyn deur Godefroy Wendelin en in Grieks deur Junius.
Volgens die Liber Pontificalis was dat hy 'n Romein van geboorte, uit die distrik van die Celiaanse heuwels en die seun van Faustinus. Hy was biskop ten tye van Galba en Vespasianus.
Maxwell-Stuart, P.G. (1997). Chronicle of the Popes. Thames Hudson Ltd., London. ISBN 0-500-01798-0
↑ "Patron Saints and their feast days". Besoek op 13 November 2016.
↑ Clement I Saint. (2008). Encyclopædia Britannica. Deluxe Edition. Chicago: Encyclopædia Britannica.
↑ Chapman, J. (1908). Pope St. Clement I. In The Catholic Encyclopedia. New York: Robert Appleton Company. Besoek op 18 September 2014 by New Advent 
↑ Artaud de Montor, Alexis F., Chévalier de, "The lives and times of the popes to 1003". (vertaal vanaf "Les vies des papes") bl. 25 The Catholic Publication Society of America, New York. 1911.
↑ Loomis, Louise R. (1874 vertaling) The book of the popes (Liber Pontificalis) bl. 47. New York, University of Columbia Press. Augustus 1997.
Catholic Encyclopedia (1913)/Pope St. Clement I
Wikimedia Commons het meer media in die kategorie Pous Clemens I.
Anacletus I Biskop van Rome
76 – 81 Opgevolg deur
Ontsluit van "https://af.wikipedia.org/w/index.php?title=Pous_Clemens_I&oldid=2072561"
Last edited on 16 November 2019, at 19:11